cyanic-selkie/wikianc huggingface dataset:
Je pense à vous (1992)
Je pense à vous ass e Film vun de belsche Filmregisseuren Jean-Pierre Dardenne a Luc Dardenne aus dem Joer 1992.
Ëm wat geet et am Film?
De Fabrice fillt sech iwwerflësseg well hie keng Aarbecht méi huet. Seng Fra d'Céline versicht mat hirer Léift hien erëm opzeriichten.
Vannoz
Vannoz ass eng franséisch Uertschaft a Gemeng am Departement Jura an der Bourgogne-Franche-Comté.
Michael Goodwin (Schauspiller)
De Michael W. Goodwin, gebuer den 21. August ?.. zu Virginia am Bundesstaat Minnesota, ass en US-amerikaneschen Theater- a Filmschauspiller.
Hien huet seng Schauspillercarrière op Broadway-Bün ugefaangen. Ausser den Theaterrollen,, gouf hien ënner anerem mat der Roll an der Televisiounsserie Strike Force (1981-82, als Sgt. Mark Osborne) bekannt.
Dominik Hengesch
Den Dominik Hengesch, gebuer den 28. November 1844 zu Diddeleng a gestuerwen den 8. Juli 1899, war en Dokter an der Theologie, Seminaireprofesser an, vun 1894 bis zu sengem Doud, Präses vum Seminaire.
Eta
Den Eta (griicheschen Neutrum, Majuskel Η, Minuskel η) ass de 7. Buschtaf vum Griicheschen Alphabet an huet nom mileseschem Prinzip en numeresche Wäert vun 8.
Urspronk
D'H-Zeeche gouf fir d'éischt als „heta“ iwwerholl a spéider zum „eta“ verännert. Well elo fir de Laut „H“ en Zeeche gefeelt huet, gouf de Buschtaf „H“ an der Mëtt vertikal getrennt an déi béid Hallschente gebraucht.
Am haitege Griicheschen gëtt Eta wéi i ausgeschwat.
Santos
Santos ass eng Stad am brasilianesche Bundesstaat São Paulo.
Tëschegas (Museksgrupp)
Tëschegas ass eng lëtzebuergesch Metal/Hardrock-Band, déi am Mäerz 2009 gegrënnt gouf. Hir Lidder zeechne sech duerch Ironie a Witz aus.
Geschicht
Tëschegas spillt zanter 2009 zesummen.
D'Membere bezeechnen hire Stil selwer als "Minetter Metal", well se alleguer aus dem Minett kommen a bei hirer Musek e clin d'oeil un déi vergaangen Industrieepoch am Süde vum Land maachen. D'Texter, déi op Lëtzebuergesch verfaasst sinn, sinn ironesch gehalen. Et geet meeschtens ëm alldeeglech Klengegkeeten, an och heiansdo ëm déi al Arbedszäiten.
Hire Slogan ass Schuaarf wéi Minetter Mossen.
De 5. Oktober 2012 koum den éischten Album "Industrielle Läichendéngscht" mat 9 Lidder eraus.
Den 28. Januar 2013 koum nodréiglech d'Lidd "Industrielle Läichendéngscht" als Download-Single eraus.
Den 21. Mäerz 2015 koum den zweeten Album "Et wuar net keen...mol" mat 12 Lidder eraus. Am Virfeld hat d'Band e DIY-Video zur Single "Flèche du sud" presentéiert. Am selwechte Joer war Tëschegas och op der Tribut-Compilation "Nazz Nazz Relaoded" mat enger Lëtzebuerger Versioun vun "I don't need no doctor" vertrueden.
Tracklisting
Industrielle Läichendéngscht (2012) 1. Intro 2. Zolwer Gras 3. Erotesch Regierungskrise 4. Minetter vun Gottes Gnod 5. 1 dobannen 6. De Panther 7. Deng Päif ass Geschicht 8. Familjendag 9. Gonshua 10. Rowdy
Et wuar net keen...mol (2015) 1. Intro 2. Kee Bock op Melu 3. Flèche du sud 4. Biergcourse an d'Stad 5. Et wuar net keen...mol 6. Eppes mat Gefill 7. Passtérix51 8. D'Lidd vum Blanne Jhang 9. Kee richtege Mann 10. Total versaut (featuring de Moofe Lex) 11. Outro 12. Industrielle Läichendéngscht
Pat Wengler
D'Pat Wengler, gebuer de 7. Dezember 1957 zu Léopoldville (zanter 1966 Kinshasa) an der Demokratescher Republik Kongo, ass eng lëtzebuergesch Graphikerin.
Si entwërft reegelméisseg Buchdeckele fir de Verlag Ultimomondo.
Pierre Schmitz
Hien huet Lëtzebuerg op den Olympesche Summerspiller 1948 zu London vertrueden.
Aiglun (Alpes-de-Haute-Provence)
Aiglun ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Place de l'Académie
D'Place de l'Académie  ass eng Plaz am Quartier Universitéit, op der Héichuewenterrass um Belval, an der Gemeng Esch-Uelzecht. Se läit tëscht dem Gebai vun der fréierer Mëllerei (haut: Luxembourg Learning Centre - LLC) am Osten, der Avenue du Rock'n'roll am Süden, dem Belval Plaza 2 an dem zukünftege Gebai Icône am Osten, an der Rue de la Fonte am Norden. Se läit eng gutt 5 m méi déif wéi de Rescht vun der Héichuewenterrass, an ass dofir, ausser iwwer en Zougank duerch de Passage de l'Académie, nëmmen iwwer Trapen a Lifter z'erreechen. Si ass fir motoriséierte Verkéier gespaart.
Par le sang des autres
Par le sang des autres  ass e franséisch-italieenesch-kanadesche Film vum Marc Simenon aus dem Joer 1974 no engem Roman vum Pierre Salva.
Schëld E, 12a
D'Schëlter E,12a an E,12ba sinn Hiwäisschëlter aus dem Lëtzebuerger Code de la route déi uweisen, datt et ubruecht ass déi Virsiichtsmoossnamen ze huelen déi an der Géigend vun enger medezinescher Ariichtung néideg sinn, absënns de Kaméidi sou wäit wéi méiglech ze verhënneren.
Originaltext aus dem Code de la route:
11. Hôpital - Le signal E, 12a ou le signal E, 12b indique aux conducteurs qu'il convient de prendre les précautions que réclame la proximité d'établissements médicaux, en particulier d'éviter le bruit dans toute la mesure du possible .
Jean-Claude Merlin
De Jean-Claude Merlin, gebuer den 3. September 1954 ass e franséischen Informatiker an Amateurastronom. Hien ass Grënnerpresident vun der Société astronomique de Bourgogne an huet vun 1997 bis 2009 am Ganzen 59 Asteroiden entdeckt.
Westwand
Westwand ass e Kuerzfilm vum lëtzebuergesche Regisseur Philip Krieps. E gouf fir d'éischt am Mäerz 2020 um Luxembourg City Film Festival gewisen.
Jean-Claude Merlin
Den Asteroid (57658) Nilrem (Merlin ëmgedréit geschriwwen) gouf no him genannt. Asteroiden, déi nëmmen Zuelen a Buschtawen hunn, kréien eréischt en Numm vun der I.A.U. zougesprach.
Westwand
Ëm wat geet et am Film?
E jonke Mann, dee grad als Bréifdréier ugefaangen huet, muss e Bréif ausdroe fir een, deen an enger Häip wäit ewech am Bësch am Eislek wunnt. Hie mécht sech op d'Sich no där Adress...
Trofeo Playa de Palma 2016
D'Course gouf bei engem Massesprint vum Däitschen André Greipel gewonnen, dee sech konnt virum Fransous Nacer Bouhanni an dem Schwäizer Dylan Page duerchsetzen.
De Spuenier Omar Fraile huet de Biergpräis gewonnen a säi Compatriote Lluís Mas d'Klassement vun den Tëschesprinter a vum Combiné, de Belsch Tim Wellens gewënnt d'Spezialsprinten. De Spuenier Albert Torres kritt de Präis vum beschte Coureur vun de Balearen an d'Schwäizer Ekipp Roth war déi bescht Ekipp vum Dag.
Bumerang
E Bumerang ass e Worfgeschier, dat gebaut ass, fir rechtwénkeleg zu senger Tajectoire ëm seng eegen Achs ze rotéieren. Et gëtt Bumerangen, déi bei deen, deen e gehäit huet, erëmkommen, an där, déi dat net maachen.
Traditionell goufe Bumerange benotzt fir ze joen; se sinn haut, absënns déi Zort, déi bei de Werfer erëmkënnt, éischter e Fräizäitspillgezei.
De Buemerang gëtt gär als typescht Geschier vun australeschen Aborigines ugesinn, ma si waren och an Amerika, Afrika an Eurasien am Gebrauch.
Petteri Orpo
De Petteri Orpo, gebuer den 3. November 1969 zu Köyliö, ass e finnesche Politiker. Hien ass President vun der Nationaler Sammlungspartei (KOK) an zanter dem 20. Juni 2023 Ministerpresident vun der Republik Finnland.
Hie war vun 2014 bis 2015 Landwirtschaftsminister an der Regierung vum Alexander Stubb a vun 2016 bis 2019 Finanzminister an der Regierung vum Juha Sipilä, an och zanter Juni 2017 deem säi Vize.
Vun der finnescher Parlamentswal 2019 bis Juni 2023 war hien Oppositiounsleader.
Le Vaudioux
Le Vaudioux ass eng franséisch Uertschaft a Gemeng am Departement Jura an der Bourgogne-Franche-Comté.
Barras (Alpes-de-Haute-Provence)
Barras ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
NGC 261
Den NGC 261 ass en Emissiounsniwwel am Stärebild Tucana an der klenger Magellanescher Wollek.
Bad Sister (Museksgrupp)
1992, 1995 an 1996 huet s'um bekannten däitsche Wacken Open Air Festival gespillt.
't was één April
Soss
De Film ass déi hollännesch Versioun vum däitsche Film April, April!.
Et existéiere keng Kopie méi vum Film an e gëllt als verluer.
Malijai
Malijai ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Jean Stelli
De Jean Stelli, gebuer den 9. Dezember 1894 zu Lille a gestuerwen den 2. Februar 1975 zu Grasse war e franséische Filmregisseur an Dréibuchauteur.
Challenge de Mallorca 2016
Déi '''25. Editioun vum Challenge de Mallorca''' gouf vum 28 bis den 31. Januar 2016 gefuer. Am Ganze stounge 4 Courssen um Programm déi um Kalenner vun der UCI Europe Tour 2016 an der Kategorie 1.1 stinn. Zanter 2010 gëtt kee Generalklassement méi no de véier Coursse gemaach.
SWAPO
D'SWAPO ass eng politesch Partei a fréier Onofhängegkeetsbeweegung an Namibien. Si ass zënter der Onofhängegkeet vum Land am Joer 1990 un der Muecht. Ursprénglech stoung deen Akronym fir South West African People's Organisation.
Si gëtt wat d'Memberszuelen an den Afloss betrëfft vun den Ovambo dominéiert, enger Ethnie aus dem Norde vum Land.
Ursprong
D'SWAPO ass den 19. Abrëll 1960 gegrënnt ginn. Si ass den Nofollger vun der Ovamboland People's Organization. D'Leadere vun der Beweegung hu si ëmbenannt, fir ze weisen, datt si all d'Awunner vu Südwestafrika géif representéieren. Trotzdeem war d'Basis nach ëmmer d'Ovambo-Ethnie aus dem Norde vum Land.
Onofhängegkeetskrich
1962 huet si sech als dominéierend nationalistesch Organisatioun fir d'namibescht Vollek erauskristalliséiert. Aner Beweegungen, déi vun aneren Ethnien dominéiert goufen, hunn d'SWAPO och deelweis integréiert. D'SWAPO huet Guerillamethode benotzt fir géint d'South African Defence Force, d'südafrikanesch Arméi, ze kämpfen. Den éischte groussen direkten Zesummestouss a Konflikt gouf et de 26. August 1966, wéi Truppe vun der SWAPO an d'südafrikanesch Arméi, ënnerstëtzt vun der Loftwaff, géigesäiteg op sech geschoss hunn.
Deen Datum gëllt generell als Ufank vum Südafrikanesche Grenzkrich. 1972 huet d'Generalversammlung vun de Vereenten Natioun d'SWAPO als "eenzeg legitimme Vertrieder" vum namibesche Vollek unerkannt. D'norwegesch Regierung huet vun 1974 d'SWAPO direkt mat Hëllefsmëttel ënnerstëtzt.
D'Nopeschland am Norden, Angola, ass den 11. November 1975 no engem Onofhängegkeetskrich géint Portugal onofhängeg ginn. De lénksgeriichte Movimento Popular de Libertação de Angola (MPLA), dee vu Kuba an der Sowjetunioun ënnerstëtzt gouf, ass un d'Muecht komm. Am Mäerz 1976 huet den MPLA der SWAPO ugebueden, vu Basissen an Angola aus seng Attacke géint d'südafrikanesch Arméi ze organiséieren.
Am onofhängegen Namibia
1990 ass no laangjärege Kämpf Südwestafrika onofhängeg ginn an huet offiziell den Numm Namibien ugeholl. D'SWAPO ass déi dominéierent politesch Partei ginn. Well am Numm vun der SWAPO awer d'"South West African People" ernimmt ginn, an d'Parteileedung deen Numm net wollt änneren, well en ze enk mam Kampf fir Onofhängegkeet verbonnen ass, huet si entscheet just nach den Akronym SWAPO ze benotzen.
Am November 1989 goufe Walen organiséiert, bei deenen de SWAPO-Kandidat Sam Nujoma zum éischte President vun Namibien gewielt gouf. 1999 huet hien d'Verfassung ännere gelooss, fir sech kënnen eng drëtte Kéier kënne bei der Presidentschaftswal ze presentéieren. Virdrun huet d'Verfassung geännert ,déi virdrun d'Presidentschaft op zwee Mandater limitéiert hat. De SWAPO-Kandidat Hifikepunye Pohamba war tëscht 2005 an 2015 President vun Namibien. Säin Nofollger ass den Hage Geingob, och vun der SWAPO.
Cello Octet Luxembourg
Déi aacht Celliste sinn: Nora Braun, Tom Feltgen, Pierre Fontenelle, Beatriz Jiménez, Benjamin Kruithof, Caroline Mirkes, Anik Schwall an Yves Tordy.
Hiren éischten ëffentleche Concert hu si den 11. November 2018 zu Rëmerschen an der Fondation Valentiny gespillt. Bei deem Concert gouf de Benjamin Kruithof vun der Suzanne van Duuren ersat.
Rue de la Fonte
D'Rue de la Fonte ass eng Strooss am Universitéitsquartier, op der Héichuewenterrass um Belval an der Gemeng Esch-Uelzecht. Se läit tëscht der Avenue des Hauts-Fourneaux am Osten an der Porte des Sciences am Westen.
Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf, fir d'Cité des sciences, de la recherche et de l'innovation ze bauen.
Gebaier
Laanscht d'Strooss stinn, op der Nordsäit, d'Maison des sciences humaines an d'Maison du nombre (mat hannandrun der Maison des arts et des étudiants), sou wéi och de massive bëtongs Sockel vum fréieren Héichuewen C.
Vers-en-Montagne
Vers-en-Montagne ass eng franséisch Uertschaft a Gemeng am Departement Jura an der Bourgogne-Franche-Comté.
Jopich
D'Jopich ass eng Baach an de Gemenge Kiischpelt a Parc Housen.
Se entspréngt op enger Héicht vu 470 m um Flouer Scheed, no beim CR232. Vun do aus leeft se op enger Längt vu ronn 5 km a südwestlecher Richtung, an engem Dall tëscht dem Pënzebierg an der Pënzerhuuscht, ier se, op enger Héicht vun 272 m vu lénks an d'Klierf leeft.
Op engem groussen Deel vun hirem Laf mécht se d'Grenz tëscht de Gemenge Kiischpelt a Parc Housen.
Nevada
Nevada ass e Staat am Weste vun den USA.
Geographie
Nevada besteet haaptsächlech aus Wüst an ass den dréchenste Staat an den USA. E grenzt un Oregon am Nordwesten, Idaho am Nordosten, Kalifornien am Westen, Arizona am Südosten a Utah am Osten. Et ass de siwentgréissten US-Bundestaat, awer nëmmen op der Plaz 35 vu 50 Staaten wat d'Bevëlkerung ugeet.
Il piatto piange
Il piatto piange  ass en italieenesch-franséische Film vum Paolo Nuzzi aus dem Joer 1974.
Cosmas an Damianuskapell vu Géidgen
D'Cosmas an Damianuskapell vu Géidgen ass eng kathoulesch Kapell déi zur Par Ëlwen–Wäiswampich Saint-François, zum Dekanat Norden an zu der Gemeng Ëlwen gehéiert.
Nevada
Geographie
Héchste Punkt ass de Boundary Peak mat 4.007 Meter an de White Mountains. Niddregste Punkt ass de Colorado River un der Grenz mat Kalifornien op 147 Meter.
Cosmas an Damianuskapell vu Géidgen
D'Patréiner vun der Kapell sinn déi zwéin Helleg Cosmas an Damianus, deenen hiert Fest de 26. September gefeiert gëtt.
D'Kapell steet am Norde vum Duerf op der Strooss Am Duarref.
Gemeng Gréiwemaacher
D' ass eng vun den lëtzebuergesche Gemengen. Se läit am Kanton Gréiwemaacher. Op den hat se  Awunner. De Chef-lieu vun der Gemeng ass d'Uertschaft vun där se och hiren Numm huet.
Cosmas an Damianuskapell vu Géidgen
De 4. Oktober 2018 gouf se op den Zousazinventaire vun de klasséierte Monumenter agedroen.
Nevada
Ekonomie
D'Duerchschnëttsakommes louch tëscht 2010 an 2014 bei 52.205 US-Dollar pro Stot a 26.515 USD op de Kapp.
Gemeng Gréiwemaacher
Uertschaften an der Gemeng
Zu der Gemeng gehéieren nach follgend Lieu-diten:
Waldlaubersheim
Waldlaubersheim (lokal: Lawersheim) ass eng däitsch Uertschaft an der Krees Bad Kreuznach. Waldlaubersheim läit tëscht Mainz an Tréier an ass besonnesch bekannt fir d'Autobunn A61, déi laanscht Waldlaubersheim leeft. Zousätzlech ass d'Plaz bekannt fir de kommerzielle Beräich, deen direkt op der Autobunn läit.
Klassifikatioun
Waldlaubersheim läit um Ufank vum Hunsrück, ass awer esou charakteristesch wéi den Nahedall. Besonnesch d'Wäibau, déi eng laang Traditioun huet, huet e staarken Afloss op d'Plaz. D'Hahnenbaach leeft duerch d'Duerf, dat spéider an de Rhäin leeft. Fréier gouf d'Hahnenbaach oft benotzt, mee haut kämpft d'Baach ëmmer méi mat der Verschmotzung. Et ginn och eenzel Bëschgebidder ronderëm de Site verdeelt. Méi typesch fir Rheinland-Pfalz, awer och wéi Lëtzebuerg ass et ganz hiwweleg mat villen Steigungen.
Gemeng Gréiwemaacher
Geographie
Gréiwemaacher läit um lénksen Uwänner vun der Musel. Et ass eng Wënzerstiedchen an op sengen Häng fënnt een och Uebstplantagen. D'Fläch vun der Gemeng ass 16,48 km2, dovu si 650 ha Bëscher a 57 ha Wéngerten.
Politik
De Gemengerot vu Gréiwemaacher gëtt nom Proporzsystem gewielt. E setzt sech aus 11 Conseilleren zesummen.
Waldlaubersheim
Klassifikatioun
Déi nächst grouss Stad ass Bad Kreuznach. Béid sinn duerch eng national Strooss verbonnen. Bad Kreuznacher, déi a Richtung Koblenz oder Tréier wëlle fueren, ass d'Ausfahrt Waldlaubersheim déi richteg. Bei der Sortie Waldlaubersheim gëtt et e Stroosseknuet, deen Rheinhessen, den Nahetal an de Soonwald verbënnt.
Gemeng Gréiwemaacher
Politik
Zesummesetzung Quell: Inneministère / RTL.lu / elections.lu
Interkommunal Syndikater
D'Gemeng Gréiwemaacher ass Member vu follgenden interkommunale Syndikater:
Waldlaubersheim
Klima
Wat de Klima ugeet, kann ee Waldlaubersheim mat Lëtzebuerg vergläichen. D'Klima ass relativ mëll fir Däitschland, mat waarme Summeren a raisonnabel Wanteren.
Ekonomie
D'Ekonomie vun der Uertschaft berout virun allem op de Servicer. D'Waldlaubersheim Wirtschaft ännert sech. Vun der ursprénglecher Landwirtschaft, wéi zum Beispill Wäibau, entwéckelt se sech ëmmer méi an d'Industrie. Typesch fir eng Kranfirma déi spezifesch Krane fir hir Cliente fabrizéiert. Eng aner Firma aus den USA produzéiert Material fir Fligerkonstruktioun. Et gëtt méi Servicefirmen am Virfeld vum Geschäftspark. Besonnesch Firmen déi Raschte fir d'Autobunnsfuerer ubidden, wéi Fastfood Restauranten an eng Bensinnsstation. Et gëtt och e Casino an eng Wäschanlag fir Camionen. Virun allem de Casino generéiert vill Sue fir d'Plaz. Et gëtt och e grousse Camionsparking. Et gëtt och vill Logistikfirmen. Mat der amerikanescher Firma Staples gëtt et och eng Firma, déi zu Lëtzebuerg registréiert ass.
Schëld E, 13a
D'Schëlter E,13a an E,13b sinn Hiwäisschëlter aus dem Lëtzebuerger Code de la route déi en Deel vun enger Strooss uweisen, wou de Verkéier am sens-unique gereegelt ass.
Originaltext aus dem Code de la route:
12. Voie à sens unique - Les signaux E,13a et E,13b indiquent un tronçon de voie publique où la circulation se fait en sens unique .
The Runway
The Runway ass e Film vum iresche Regisseur Ian Power.
Ëm wat geet et am Film?
De Film erzielt d'Geschicht vum Ernesto, engem südamerikanesche Pilot, deen 1983 bei engem klengen Duerf bei Cork, an Irland, eng Noutlandung muss maachen. D'Awunner hëllefen him nees fortzekommen andeems se him eng Pist amenagéieren...
Soss
De Film baséiert op enger richteger Geschicht. En Deel vun de Bannenopname gouf zu Lëtzebuerg gedréint.
Léon Schumacher
De Léon Schumacher, gebuer de 5. Juli 1918, ass e lëtzebuergesche Foussballspiller an Olympionik. ,
Hien huet Lëtzebuerg op den Olympesche Summerspiller 1948 zu London vertrueden.
Fluchhafe Lukla
De Fluchhafe Lukla, mam ofiziellen Numm Tenzing-Hillary Airport, am Nepal, ass en Altiport fir STOL-Fliger. Mam Fliger ass Lukla vu Kathmandu aus an 30 Minutten z'erreechen. D'Uertschaft Lukla ass den Ausgangspunkt fir de Mount Everest Trek.
Léon Schumacher
Seng zwéi Bridder, Ern a Jeng Schumacher, waren och Foussballspiller. Seng Schwëster ass d'Mamm vum Ady Schmit.
Fluchhafe Lukla
Geschicht
D'Landebunn ass 1964 ënner der Opsiicht vum Sir Edmund Hillary gebaut ginn.
Besonnesches
Déi 457 m laang Landebunn huet eng 12 % Dispositioun. Dat bedeit d'Fligere musse biergop landen, a biergof starten.
Boissia
Boissia ass eng franséisch Uertschaft a Gemeng am Departement Jura an der Bourgogne-Franche-Comté.
Champtercier
Champtercier ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Fluchhafe Lukla
Geforen
Den Tenzing-Hillary Airport ass e geféierleche Fluchhafen. Déi onstabil Meteo, déi 12 % Dispositioun, déi kuerz Landebunn, keng Méiglechkeet fir duerchzestarten an d'Gebitt ronderëm maachen de Fluchhafe sou geféierlech.
Klosmillen
Klosmillen ass eng fréier Millen an e Lieu-dit an der Gemeng Biwer. E läit op der, tëscht Buddelerbaach an der Marxmillen, op enger Héicht vun 246 m nërdlech laanscht d'Klosmille fléisst d'Biwer Baach. Déi al Mille gouf och nach als Jockelsmillen bezeechent.
(62) Erato
Den (62) Erato ass en Asteroid vun der baussenzeger Haaptceinture.
Klosmillen
Déi eenzeg Gebaier, en Haus mat Gaart an Ëmgeréits, gi vun enger Landschaftsgäertnerei gebraucht a stinn zanter dem 15. November 1990 op der Lëscht vun de klasséierte Monumenter.
(62) Erato
Den Objet gouf de 14. September 1860 vun den däitschen Astronomen Otto Lesser a Wilhelm Foerster am Berliner Observatoire entdeckt.
Den Himmelskierper gouf no der Mus Erato aus der griichescher Mythologie genannt. D'Erato war d'Mus vun der Libesdichtung, dem Gesang an dem Danz.
Jean-Paul Lehners
De Jean-Paul Lehners, meeschtens Jim genannt, gebuer den 20. Abrëll 1948 an der Stad Lëtzebuerg, ass e lëtzebuergeschen Historiker a Mënscherechtsexpert.
Akadeemesch Carrière
No de Cours supérieurs zu Lëtzebuerg, huet de Jean-Paul Lehners tëscht 1968 an 1973 fir d'éischt zu Stroossbuerg an duerno zu Wien Geschicht studéiert. Als Assistent vum Michael Mitterauer (1973-1975) um Institut für Wirtschafts- und Sozialgeschichte ass de Jean-Paul Lehners no sengem Studium zu Wien bliwwen an huet am Beräich “''Strukturwandel der Familie in Österreich seit dem 17. Jahrhundert''” geschafft. Duerch de Professer Mitterauer ass hien a Kontakt mam Wolfang Schieder, deemools Professer op der Universitéit zu Tréier, komm. Op deem seng Ufro hin, huet de Jean-Paul Lehners vun 1976 un als Chargé de cours e Cours iwwer Geschichtsdemographie op der Universitéit zu Tréier ginn (bis 1994). So sengem Stage pédagogique am Lycée Michel-Rodange (1975-1980) gouf hie Secondairesprofesser am Lycée technique Michel-Lucius (1980-1987) an duerno am Lycée Michel-Rodange (1987-1995). Tëscht 1984 an 1991 war hie Chargé de cours op der Universitéit zu Saarbrécken. Um Centre universitaire' war hie vun 1984 bis 1987 Chargé d'enseignement, vun 1987 bis 1990 Chargé de cours a vun 1990 bis 2003 Professer. Zanter 2003, dem Joer vun der Grënnung vun der Universitéit Lëtzebuerg, ass hie Professer op der Universitéit Lëtzebuerg. Hien huet ënner anerem d'Geschicht vu Lëtzebuerg an der Regioun, d'Geschicht vun der europäescher Expansioun, d'Aféierung an d'Geschichtswëssenschaft an déi domat verbonne Methode sou wéi och Globalgeschicht enseignéiert.
Nieft dem Enseignement huet de Jean-Paul Lehners administrativ Funktiounen um 'Centre Universitaire' an op der Universitéit Lëtzebuerg ugeholl. Um Centre Universitaire war hien Administrateur du département des lettres et des sciences humaines (1997-2003) an och Vizepresident (1999-2003). Vun 2003 bis 2007 war hie Vizerekter vun der Universitéit Lëtzebuerg (2004, nom Doud vum Rekter François Tavenas, war de Jean-Paul Lehners eng Zäit Recteur faisant fonction, ier dunn de Rolf Tarrach Ufanks 2005 Rekter gouf).
En anere Volet ass säin Interessi un de Mënscherechter op akadeemeschem Niveau. Zu deem Theema huet hien Artikele publizéiert an Exposéen a Konferenze gehalen. Vun 1999 un ass hien zu Venedeg National Director vum EMA (European Master in Human Rights and Democratisation), wou de Cours The History of Human Rights hält.
Zu Lëtzebuerg op der Universitéit ass hien zanter 2007 Chargé des dossiers Droits de l'Homme an zanter 2009 Coordinateur de l'Observatoire des droits de l'homme. Zanter 2011 ass hie Professer vun der Chaire UNESCO en droits de l'homme op der Universitéit zu Lëtzebuerg.
De Mënscherechtsexpert
1988 huet de Jean-Paul Lehners säin éischte Virtrag iwwer Mënscherechter gehalen, an zwar zu Stroossen am Kader vum 40sten Anniversaire vun der Universeller Deklaratioun vun de Mënscherechter. Zanter Mëtt der 1990er Jore beschäftegt hie sech intensiv mat de Mënscherechter a konnt sech deemno och nieft sengem Engagement op akadeemeschem Niveau als Mënscherechtsexpert profiléieren. De Jean-Paul Lehners ass Member vum Executive Board vum EIUC (European Inter University Center for Human Rights and Democratisation) zu Venedeg a President vun der Commission consultative des droits de l'homme (2006-).
Fuerschung, Interessien a Publikatiounen
De Jean-Paul Lehners huet sech zanter sengem Studium fir den Zesummenhang vun der Geschichtswëssenschaft mat der Demographie a verschiddene geographesche Raim intresséiert. D'historesch Demographie ass um Ufank vun den 1960er Joren als nei Wëssenschaft an der Geschicht entstanen a war an den 1960er an 1970er Jore ganz beléift. Dem Jean-Paul Lehners senger Meenung no ass déi Wëssenschaft „la science intégrative par excellence parce que si vous faites de la démographie vous devez connaître un peu de tout: l'histoire, la géographie, l'anthropologie, la médecine, les sciences politiques,…“. De Jean-Paul Lehners ass vum deemolegen Opkomme vun der Nouvelle histoire, déi eng Fortsetzung vun den Iddie vun der École des annales war, beaflosst ginn. Dës Beweegung spigelt sech net nëmmen am Jean-Paul Lehners senger geschichtsdemographescher Dokteraarbecht erëm (1973), mä och an de Fuerschungsberäicher an deenen hie säit dem Ufank vu senger Historikercarrière täteg war.
Den zweete Beräich an deem hie geschafft huet, ass – wéi de Jean-Paul Lehners et nennt – d'”Déconstruction des mythes”. Vum Christoph Kolumbus, iwwer d'Geschicht vun der Saar-Lor-Lux bis hin zum Zweete Weltkrich oder de Familljestrukture reechen dobäi eng sëllegen Artikelen, déi gréisstendeels déi schrëftlech Faassung vun de Virträg sinn, déi hien am Laf vun de Jore gehalen huet. Den Ausléiser fir dësen Interesseberäich ass beim Michael Mitterauer ze sichen, deen 1980 säin éischten Artikel zu dësem Sujet publizéiert huet. De Jean-Paul Lehners ass am Kader vun dësen Interessien an de Kontakt mat Soziologen, Anthrophologen, asw. komm. Dës Interaktioun huet hien dozou gefouert de Séminaire interdisciplinaire I.S.I.S. (Interdépendances des sociétés, interaction des sciences) 1989 ze grënnen. Hien huet och zu dësen Theemen (Geschicht vun den Industriegebidder an Europa, Geschicht vu Regiounen, Natiounen an der Globalisatioun,...) d'Cahiers I.S.I.S., déi zwëscht 1994 an 2001 erauskomm sinn, koeditéiert.
Als Drëtt ass d'Globalgeschicht ze nennen. An dësem Beräich, wou hien eréischt säit deene leschte Jore schafft, huet hien zum Beispill vill un der Publikatioun vun der Rei “''Globalgeschichte. Die Welt von 1000 – 2000''” matgeschafft (Koeditioun vum Band dat d'16. an 18. Joerhonnert behandelt) an Artikele geschriwwen.
De véierte Volet ass d'Entwécklung vun der Drëtter Welt, well, sou de Jean-Paul Lehners, “parfois la seule chose qui se développe est le sous-développement“. D'Zäit an de Scoute an och déi zu Stroossbuerg a Wien hunn hien a jonke Joren op des Problematik opmierksam gemaach.
Als de fënneften a leschten Aspekt ass d'Geschicht vun de Mënscherechter ze nennen.
Nodeem de Jean-Paul Lehners sech als éischt op d'Sozialgeschicht spezialiséiert hat, ass hien an deene leschte Jore méi a méi zu der Globalgeschicht iwwergaangen. Hien huet sech also vum Trend vun der Geschichtswëssenschaft, déi sech an deene leschte Joerzéngten ëmmer méi vum Eurozentrismus ewechbeweegt, matzéie gelooss. Duerch seng Funktiounen um Centre universitaire an op den Universitéite Lëtzebuerg a Venedeg, hat de Jean-Paul Lehners nëmme wéineg Zäit fir kënnen ze publizéieren.
Lëscht vun de Musekskompositioune vum Dicks
Des Oplëschtung vum Dicks (Edmond de la Fontaine, 1823-1891) senge Musekskompositioune staamt aus dem Katalog vun der Dicks-Ausstellung, déi am Joer 2009 am nationale Literaturzentrum zesummegestallt an ausgestallt gouf.
Schmitzdell
Schmitzdell ass e Lieu-dit an der Gemeng Parc Housen am Kanton Klierf.
Bis Enn 2011 war en Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Märklin
DGebr. Märklin & Cie. GmbH''' ass eng däitsch Entreprise, déi virun allem fir d'Produktioun vu Modelleisebunne bekannt ass. Mat engem Joresëmsaz vun 108 Milliounen Euro (Stand: 2011) hëlt si d'Spëtzeplaz vun de Modelleisebunnshiersteller an Europa an. D'Produktioun ass zu Göppingen an zu Győr an Ungarn (Stand 2012).
Geschicht
No der Grënnung 1859 duerch den Theodor Friedrich Wilhelm Märklin, huet d'Gebr. Märklin & Cie. GmbH wärend e puer Joer haaptsächlech Kiche fir kleng Spillpoppen hiergestallt. 1891 gouf den éischte Modellzuch vun de Kanner vum Firmegrënner hiergestallt, an 1895 goufen déi éischt elektresch Modellzich an der Spuerbreet 1 (Moossstaf 1:32) verkaaft. Am Joer 1900 gouf d'Spuer 0 agefouert, mat enger Spuerbreet vun 32 mm.
D'Spuer 00, Virgänger vum haut weltbekannten H0 mat enger Spuerbreet vu 16,5 mm (Moossstaf 1:87), gouf 1935 fir d'éischt Kéier virgestallt, allerdéngs mat engem Moossstaf vun 1:76. Zanterhier huet sech Märklin och definitiv fir den 20-Volt-Wiesselstroumsystem entscheet.
1937 huet Märklin fir d'éischt Kéier op der „Spielwarenmesse Nürnberg“ ausgestallt, a konnt e komplett Sortiment vu Lokomotiven, Wagonen, Schinnen an Accessoirë virstellen.
Märklin konnt sech allerdéngs mat den neie Spuer-N-Produiten net géint d'Konkurrenz duerchsetzen, an huet dowéinst 1972 eng nei Spuer, genannt Z, mat engem Moossstaf vun 1:220 (Spuerbreet 6,5 mm), presentéiert.
1980 huet Märklin de Konkurrent Trix opkaf, deen zanterhier d'Produktioun vu Gläichstroum-Produiten (Spueren H0 an N) iwwerholl huet.
De 4. Februar 2009 ass Märklin (wéi vill aner Modelleisebunnshiersteller) offiziell faillite gaangen, mä konnt sech duerch d'Aarbecht vum Insolvenzverwalter Michael Pluta retten. Am November 2012 gouf bekannt datt de Spillsaachefabrikant Simba Dickie Group drun intresséiert ass, Märklin z'iwwerhuelen.
NGC 4487
Den NGC 4487 ass eng Spiralgalaxis am Stärebild Virgo. D'Galaxis gouf am Joer 1789 vum Astronom Wilhelm Herschel mat sengem 18,7 Zoll-Spigelteleskop entdeckt.
Cornel Wilde
De Cornel Wilde, gebuer als Kornel Lajos Weisz den 13. Oktober 1915 zu Prievidza an Ungarn haut awer Slowakei a gestuerwen de 16. Oktober 1989 zu Los Angeles, war en US-amerikanesche Schauspiller, Dréibuchauteur, Filmproduzent a Filmregisseur.
Hie war zweemol bestuet, vun 1937 bis 1951 mat der Schauspillerin Patricia Knight a vun 1951 bis 1981 mat der Schauspillerin Jean Wallace.
Meurtres?
Meurtres? ass e franséische Film vum Richard Pottier aus dem Joer 1950 no engem Roman vum Charles Plisnier.
Ëm wat geet et am Film?
Den Noël huet senger Fra, déi onheelbar krank ass, gehollef hire Leidenswee ofzekierzen…
Laura Nucci
D'Laura Nucci, gebuer als Maria Laura Lodovici de 26. Februar 1913 zu Carrara a gestuerwen den 30. Januar 1994 zu Roum, war eng italieenesch Schauspillerin.
Si war an iwwer 70 Kinos- an TV-Filmer dorënner Filmer vu bedeitende Regisseure wéi Alessandro Blasetti, Alberto Lattuada, Gianni Amelio an Antonio Margheriti ze gesinn.
Kounenhaff
E läit op der N10 tëscht Rouderssen an Eesbech op enger Héicht vu ronn 260 m.
Bis Enn 2011 war et en Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Woluwe-Saint-Pierre / Sint-Pieters-Woluwe
Woluwe-Saint-Pierre / Sint-Pieters-Woluwe ass eng vun den 19 zweesproochege belsche Gemengen an der Haaptstadregioun Bréissel
Les âmes de papier
Les âmes de papier ass eng belsch-lëtzebuergesch-franséisch Koproduktioun, e Film vum belsche Regisseur Vincent Lannoo.
E koum a Frankräich de 25. Dezember 2013 eraus, an der Belsch den 8. Januar 2014 an zu Lëtzebuerg de 15. Januar 2014.
Ëm wat geet et am Film?
De Paul schreift fir aner Leit d'Grafriede fir Verstuerwener. Enges Daags kënnt eng jonk Witfra, d'Emma, bei hien, a freet en, fir hiren aachtjärege Jong eng Elog op säi verstuerwene Papp ze schreiwen...
Veianenerstross
Veianenerstrooss ass e Lieu-dit an der Gemeng Parc Housen am Kanton Klierf.
Bis Enn 2011 war et en Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Schlußakkord
Schlußakkord ass en däitsche Film vum Detlef Sierck aus dem Joer 1936.
Ëm wat geet et am Film?
D'Hanna Müller verléisst mat hirem Mann Däitschland wéinst engem Versécherungsbedruch. Si loossen hiert Kand an engem Kannerheem zeréck. Nom Doud vun hirem Mann kënnt d'Hanna zeréck an Däitschland a versicht hiert Kand erëmzefannen...
Mallemoisson
Mallemoisson ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Adolphe Omlor
De Charles-François-Jean-Adolphe Omlor, genannt Adolphe Omlor, gebuer de 25. Mee 1847 zu Saarbrécken als Karl Franz Johann Adolph Omlor, a gestuerwen de 17. Mäerz 1927 zu Wiesbaden, war e lëtzebuergeschen Industriellen.
Biographie
1866 koum den Adolphe Omlor op Aluedung vu sengem kranke Monni, dem Auguste Charles, op Lëtzebuerg an huet an deem senger Händschefabrik Auguste Charles&Cie matgeschafft, vun där en am Joer 1870 Direkter gouf.
Den Adolphe Omlor war Member vum stännege Kommitee vun der Chambre de commerce a vum Consistoire vun der protestantescher Kierch. Vun 1879 bis 1892 war hie Schäffe vun der Gemeng Hollerech.
Den 10. Januar 1876 krut den Adolphe Omlor duerch Naturalisatioun d'lëtzebuergesch Nationalitéit.
Strooss
Zu Bouneweg ass eng Strooss nom Adolphe Omlor benannt. D'Rue Adolphe-Omlor verbënnt d'Rue de Pont-Rémy mat der Rue Paul-Medinger.
Lake Hillier
De Lake Hillier ass ee 600 Meter laange rosafaarwege Salzséi am Nordoste vun der Insel Middle Island, der gréisster Insel vum Recherche-Archipel am Bundesstaat Western Australia bei Esperance. Well bis op eng Ausnam all d'Insele vun dëser Inselgrupp ënner Naturschutz stinn, kann een de Lake Hillier just vun engem Fliger aus gesinn.
De Séi huet keen Zoufloss a gëtt just duerch eng schmuel Sträif Land (eng Sanddün, déi bewuess ass), am Norde vum Ozean ofgegrenzt.
Et gëtt ugeholl dass déi intensiv rosa Faarf duerch eng Konzentratioun vun Närstoffer aus verschiddenen organeschen an anorganesche Matièren, sou wéi duerch verschidde Bakteerien an Algen am Séi verursaacht gëtt.
New Zealand Cycle Classic 2016
Déi 29. Editioun vun der New Zealand Cycle Classic gouf vum 20. bis de 24. Januar 2016 gefuer, a se stoung um Kalenner vun der UCI Oceania Tour 2016 an der Kategorie 2.2.
Serge Ecker
De Serge Ecker, gebuer 1982 zu Esch-Uelzecht an opgewuess zu Keel, ass e lëtzebuergesche Sculpteur, 3D-Graphiker an Installatiounskënschtler.
Liewen
Säi Secondaire huet en am Lycée des arts et métiers um Lampertsbierg gemaach. Duerno huet en zu Nice Filmwëssenschaft studéiert mat Schwéierpunkt op 3D-Animatiounsfilmer a Spezialeffekter. No sengem Studium huet en zu Köln bei engem Animatiounsstudio fir Publicitéits- an Dokumentarfilmer geschafft. Zu Lëtzebuerg huet en duerno fir ee Joer beim Architektebüro Ballinipitt geschafft éier en am Dezember 2008 seng eege Firma am Beräich vum 3D-Design gegrënnt huet. Gläichzäiteg gouf en och als Kënschtler aktiv an huet sech duerch kritesch Wierker ë. a. iwwer Lampedusa an d'Installatioun Forget the Names, Let's Talk about Numbers en Numm gemaach. Hien huet zanter 2010 ausser zu Lëtzebuerg och e Wunnsëtz zu Berlin, wou e sech fir seng kënschtleresch Aarbecht inspiréiert. Hi war deen Éischten zu Lëtzebuerg deen en 3D-Drécker fir seng Aarbecht benotzt huet an och fir kënschtleresch Zwecker agesat huet.
Wéi d'Stad Lëtzebuerg 2013 fir den 1050. Anniversaire vun der Stad Lëtzebuerg e Concours ausgeschriwwen hat fir eng Skulptur vun der Melusina z'entwerfen, déi spéider am Stadgronn sollt placéiert ginn, huet en do matgemaach. De 25. Februar 2014 ass hien als Gewënner vum Concours bekannt gemaach ginn. Seng Melusina-Skulptur, déi och mat Hëllef vun engem groussen 3D-Drécker entstanen ass, gouf dann de 14. Oktober 2015 am Gronn géigeniwwer vun der Abtei Neimënster ageweit.
Charézier
Charézier ass eng franséisch Uertschaft a Gemeng am Departement Jura an der Bourgogne-Franche-Comté.
Schëld E, 15
D'Schëlter E,15 an E,16 sinn Hiwäisschëlter aus dem Lëtzebuerger Code de la route déi déi Plaz uweise vu wou aus déi speziell Reegele vun enger Autobunn gëllen (Schëld E,15) oder net méi gëllen (Schëld E,16).
Harald Leipnitz
Den Harald Leipnitz huet seng Schauspillercarrière zu Wuppertal am Theater ugefaangen. Seng éischt TV Roll hat hien am Joer 1954 am Film Generalprobe.Eréischt am Joer 1963 huet de Kino den Harald Leipnitz entdeckt. Hie war an iwwer 140 Filmer op der Televisioun an am Kino ze gesinn.
Schëld E, 15
Originaltext aus dem Code de la route:
14. Autoroute – Le signal E, 15 indique aux usagers l'endroit à partir duquel s'appliquent les règles spéciales de circulation sur les autoroutes.
15. Fin d'autoroute – ''Le signal E, 16 indique aux usagers l'endroit à partir duquel les règles spéciales de circulation sur les autoroutes cessent d'être applicables. Le signal E, 16 peut également être employé et répété pour annoncer l'approche de la fin d'une autoroute; chaque signal ainsi employé porte dans sa partie inférieure la distance entre son point d'implantation et la fin de l'autoroute ''.
Porte des Sciences
D'Porte des Sciences ass eng Strooss am Universitéitsquartier, op der Héichuewenterrass um Belval an der Gemeng Esch-Uelzecht. Se leeft vum Boulevard Charles-de-Gaulle (N31) a Süd-Südwestlecher Richtung iwwer de Rond-point, beim nërdlechen Agank vun der Liaison Micheville, iwwer d'Kräizung vun der Porte de France mat der Place de l'Université. Duerno deelt se sech an zwou separat Pisten, fir an der Mëtt eng Entrée vun engem ënnerierdesche Parking Plaz ze loossen. Um T duerno stéisst se op d'Rue de la Fonte a béit do no riets of, fir nees bei der Porte de France erauszekommen. D'Verlängerung déi Säit der Porte de France ass de Boulevard des Lumières.
Geschicht
D'Plaz gouf als en Deel vum Masterplang vum Belval ugeluecht, bei deem de westlechen Deel vun der Schmelz vum Belval urbanistesch ëmgewandelt gouf, fir d'Cité des sciences, de la recherche et de l'innovation ze bauen.
Gebaier
D'Strooss läit tëscht der Maison des sciences humaines an der Maison du savoir.
Joseph Leidy
De Joseph Leidy, gebuer den 9. September 1823 zu Philadelphia (Pennsylvanien, USA) an do gestuerwen den 30. Abrëll 1891, war en amerikaneschen Dokter (Medezin), Zoolog a Paleontolog. Hie war Professer fir Anatomie op der Universitéit vu Pennsylvanien (University of Pennsylvania), Philadelphia, an duerno Professer fir Naturgeschicht am Swarthmore College, PA.
De Leidy huet am Joer 1851 als éischten d'Pectinatella magnifica, eng nordamerikanesch Bryozoen-Aart, beschriwwen.
Mirabeau (Alpes-de-Haute-Provence)
Mirabeau ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Lauzerte
Lauzerte ass eng franséisch Uertschaft a Gemeng am Departement Tarn-et-Garonne, an der Regioun Occitanie.
NGC 4496
Den NGC 4496 ass eng Spiralgalaxis an enger Galaxiëkoppel am Stärebild Virgo. Fir e besseren Ënnerscheed ze kréien sinn déi béid Galaxië och mat NGC 4496A an NGC 4496B bezeechent, well si sech an hiren Distanzen däitlech ënnerscheeden; den NGC 4496 an den NGC 4496A ginn dobäi synonym benotzt.
Héichschoul Rhein-Main
D'Héichschoul Rhein-Main (kuerz: HS RM) ass eng Héichschoul an der hessescher Landeshaaptstad Wiesbaden. Op der Héichschoul sinn iwwer 10.000 Studenten ageschriwwen. D'Aktivitéite sinn op véier Plaze verdeelt: Wiesbaden (Bleichstraße, Kurt-Schumacher-Ring an Unter den Eichen) a Rüsselsheim.
Jean-Pierre Scholtes
Hie war Dokter an der Fiels an zu Dikrech.
Seng politesch Karriär huet 1872 ugefaangen, wéi en an de Gemengerot zu Dikrech gewielt gouf. Hie war vum 7. Januar 1885 bis 1902 Buergermeeschter vun der Gemeng Dikrech.
Vun 1887 bis 1899 war hien Deputéierten an der Chamber, an huet do um Ëmännerungsgesetz vum 27. Juni 1891 vum Dikrecher Kolléisch matgeschafft.
Pierre-Joseph Vanderaiken
De Pierre-Joseph Vanderaiken, gebuer den 20. Januar 1822 zu Hollogne-sur-Geer, an de 4. Oktober 1866 zu Dikrech un der Cholera gestuerwen, war e lëtzebuergeschen Entreprener.
Hien huet eng Rei Brécken am Land gebaut: zu Dikrech, Bollenduerf, Bettenduerf a Réimech.
Am Juli 1848 krut hien d'lëtzebuergesch Nationalitéit duerch Naturalisatioun.
En huet ënner anerem 1863 d'Fonderie de Diekirch gegrënnt.
Gundula Korte
D'Gundula Korte, gebuer de 24. Mäerz 1930, ass eng däitsch Schauspillerin.
Vun 1954 bis zu sengem Doud war si mam Schauspiller Joachim Fuchsberger bestuet.
Jean-Claude Loutsch
De J.-Cl. Loutsch huet sech 1964 als Aendokter an der Stad etabléiert, wou hie bis 1989 praktizéiert huet.
Hie war President vun der Académie internationale d'héraldique, an hat am Laf vu sengem Liewen eng Fachbibliothhéik vun enger 15.000 Bicher zesummegestallt, wouvunner der 2.700 iwwer d'Heraldik an d'Sigillographie. Dorënner sinn 51 rar Manuskripter, déi deelweis aus der Zäit vu viru 1500 stamen. Seng Wittfra Josannette Loutsch-Weydert huet déi 2022 der Lëtzebuerger Nationalbibliothéik iwwerdroen.
De Jean-Claude Loutsch war den Ururenkel vum Jean-François Eydt.
(164) Eva
Den (164) Eva ass en Asteroid vun der Haaptasteroidenceinture.
Alpheus Hyatt
Den Alpheus Hyatt, gebuer de 5. Abrëll 1838 zu Washington D.C., (USA), gestuerwen de 15. Januar 1902 zu Cambridge, Massachusetts, war en amerikaneschen Zoolog a Paleontolog.
Hie war Professer fir Paleontologie an Zoologie am Massachusetts Institute of Technology an duerno Professer fir Biologie an Zoologie op der Boston University. Den Hyatt war e Neo-Lamarckist.
NGC 7497
Den NGC 7497 ass eng Spiralgalaxis am Stärebild Pegasus a läit ronn 60 Mill. Liichtjoer vun eis ewech. D'Galaxis gouf am Joer 1784 vum Astronom Wilhelm Herschel mat engem 48 cm-Teleskop entdeckt.
William Cameron Menzies
De William Cameron Menzies, gebuer den 29. Juli 1896 zu New Haven a gestuerwen de 5. Mäerz 1957 zu Beverly Hills, war en US-amerikanesche Filmregisseur a Filmproduzent.
(164) Eva
Den Asteroid Eva huet eng eppes irregulär, exzentresch Bunn, déi staark schréi zur Ekliptik steet. Hie beweegt sech dobäi tëscht 1,7282 (Perihel) A.E. bis 3,5409 A.E. (Aphel) a 4,276 Joer ëm d'Sonn. D'Bunn steet 24,4782° géint d'Ekliptik an d'Bunnexzentrizitéit ass 0,3440.
Anne Le Ny
D'Anne Le Ny, gebuer de 16. Dezember 1962, ass eng franséisch Schauspillerin, Dréibuchautorin a Filmregisseurin.
Waldberg
Waldberg ass e Lieu-dit an der Gemeng Parc Housen am Kanton Klierf.
Bis Enn 2011 war en Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Apollonius (Moundkrater)
Den Apollonius ass en Aschlagkrater um Ostrand vun der viischter Moundsäit, nordëstlech vum Sinus Successus an nordwestlech vum Mare Spumans, südwestlech vu, Krater Firmicus. De Kraterrand ass staark erodéiert.
De Krater gouf 1935 vun der I.A.U. nom griichesche Mathematiker Apollonios von Perge genannt.
Seyne
Seyne ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
La Méditerranéenne 2016
Déi éischt Editioun vun der Méditerranéenne gouf vum 11. bis de 14. Februar 2016 gefuer a stoung um Kalenner vun der UCI Europe Tour 2016 an der Kategorie 2.1.
Etappen
D'Course gouf a véier Etappe gefuer dovun ee Contre-la-montre an der Ekipp.
Gitta Lind
D'Gitta Lind, gebuer als Rita Gracher de 17. Abrëll 1925 zu Tréier a gestuerwen den 9. November 1974 zu Tutzing, war eng däitsch Schlagersängerin, déi an den 1950er Joren an Däitschland ganz bekannt war.
Vun 1951 bis 1954 war si mam Schauspiller Joachim Fuchsberger bestuet.
D'Gitta Lind ass 1974 u Kriibs gestuerwen. Si ass zu Tréier um Haaptkierfecht begruewen.
Lannenerbierg
De Lannenerbierg (och Lannener Bierg) ass e Lieu-dit an der Gemeng Réiden op der Atert. E läit um Bierg mam selwechten Numm ongeféier annerhallwe Kilometer nërdlech vu Lannen a besteet aus e puer zerstreete Bauerenhäff.
Geographie
Am Géigesaz zu Lannen läit de Lannenerbierg als eenzegen Deel vun der Gemeng Réiden op der Atert am Éislek.
E läit op enger Héicht vu ronn 450 Meter iwwer dem Mieresspigel, dat si gutt 100 Meter méi héich wéi Lannen.
No Süden a Westen hi gëtt e vum ieweschten Dall vun der Fräsbech begrenzt a fällt nom Guttland hin of. No Norde geet en an en Héichplateau iwwer, mam héchste Punkt op 508 Meter um Flouer Steerausch.
Dei eenzel Bauerenhäff sinn op zwou kleng Koppe verdeelt, déi vun enger klenger Baach déi an d'Fräsbech leeft, dem Haubur, getrennt ginn.
Infrastruktur
Um Lannenerbierg steet ee Waasserreservoir vun der Gemeng Réiden op der Atert.
Am Kader vum Wandpark Kanton Réiden soll um Lannenerbierg eng vu fënnef Wandmille gebaut ginn, déi 2021 a Betrib goe soll.
NGC 248
Den NGC 248 ass en Emissiounsniwwel am Stärebild.
E gouf den 11. Abrëll 1834 vum britteschen Astronom John Frederick William Herschel entdeckt.
Adolphe Fischer
Den Adolphe Fischer, gebuer den 31. Mäerz 1828 zu Zéisseng, a gestuerwen den 3. Februar 1892, war e lëtzebuergesche Politiker.
Seng politesch Carrière huet 1854 ugefaangen, wéi en an de Gemengerot zu Hollerech gewielt gouf, wou hie vum 12. Mäerz 1861 bis zu sengem Doud Buergermeeschter war.
Zu Lëtzebuerg op der Gare gouf eng Strooss, d'rue Adolphe-Fischer no him genannt.
Family Plot
Family Plot ass en US-amerikanesche Kriminalfilm vum Alfred Hitchcock aus dem Joer 1976. Dëse leschte Film vum Alfred Hitchcock baséiert um Roman The Rainbird Pattern vum Victor Canning.
Ëm wat geet et am Film?
De Film erzielt eng komplizéiert Geschicht ëm Ierfschaften an Entféierungen...
Cameo
Dem Alfred Hitchcock seng Silhouette ass hanner der Dier vun engem Büro ze gesinn.
Edmond Pepin
Den Edmond Pepin, gebuer den 21. Oktober 1923 zu Schweech, gestuerwen de 6. Juni 2013 an der Stad Lëtzebuerg, war e Schoulmeeschter, Resistenzler an Auteur.
Den Edmond Pepin war Schoulmeeschter zu Osper, Beggen a Weimeschkierch. An der Schlussphas vum Zweete Weltkrich war hie Member vun der Luxembourg Battery vun der Brigade Piron.
Hien huet an de Joren 1962 bis 1965 an der Revue de la Jeunesse vun der Croix-Rouge luxembourgeoise e Feuilleton fir déi Jonk mam Titel Ein Weg bleibt offen publizéiert. Donieft huet hien och lokalhistoresch Bäiträg iwwer de Schweecherdall a Beggen geschriwwen.
Seng Erliefnesser als Zwangsrekrutéierten, dee sech Enn Juni 1944 an der Normandie den Alliéierten erginn huet a Mëtt Oktober 1944 am hollännesche Limburg bei d'Brigade Piron koum, huet hien a sengem Buch Frontwechsel erzielt.
Publikatiounen
== Gielercher ==
Chevrotaine
Chevrotaine ass eng franséisch Uertschaft a Gemeng am Departement Jura an der Bourgogne-Franche-Comté.
Gaia (Raumsond)
Wëssenschaftlech Ziler
Dat wichtegst wëssenschaftlechst Zil vun der Gaia-Missioun besteet doran, mat Hëllef vun hire Stäremiessungen den Urspronk an d'Entwécklung vun eiser Mëllechstrooss, opzeklären. Déi vu Gaia gesammelt Moossdate solle besonnesch Informatiounen doriwwer liwweren, wou, wéini a wéi d'Stären entstane sinn a wéi si hir Ëmgéigend mat Matière uräichere wa se stierwen. Dozou soll Gaia mat bis dohin onerreechter Genauegkeet d'Positiounen, Distanzen (Parallaxen) a Beweegungen, Radialvitessen) vun ongeféier enger Milliard Stäre bestëmmen.